पैन, भारत के बाहर के नागरिक लोग के भी इशू कइल जाला, वीजा के बैधता के आधार पर, आ ई भारत के नागरिक होखे के प्रमाण ना होला। एह पर ब्यक्ति के पता भी ना लिखल होला, एही कारन ई निवास भा पता के प्रमाण के रूप में भी ना इस्तेमाल हो सके ला। बहुत सारा फाइनेंस के कामकाज आ रुपिया-पइसा के लेनदेन खातिर पैन बतावल अनिवार्य बाटे। एकर मुख्य मकसद सगरी लेनदेन सभ खाती ब्यक्ति भा कंपनी इत्यादि के यूनीक पहिचान कइल हवे जेवना से टैक्स चोरी से निपटल जा सके।